กิจการร่วมค้า DEMCO เซ็นรับงาน “กฟภ.” สร้างสถานีไฟฟ้าคูคต มูลค่ากว่า 283 ลบ.
กิจการร่วมค้า DEMCO เซ็นรับงาน “กฟภ.” สร้างสถานีไฟฟ้าคูคต มูลค่ากว่า 283 ลบ.
10 เม.ย. 2563

บริษัท เด็มโก้ จำกัด (มหาชน) หรือ DEMCO แจ้งว่าบริษัทในฐานะ Consortium of RSS 2016 Co.,Ltd. and DEMCO Public Company Limited  (สัญญาค้าร่วม) ได้เซ็นสัญญาก่อสร้างสถานีไฟฟ้าคูคต จ.ปทุมธานี กับ การไฟฟ้าส่วนภูมิภาค (กฟภ.) มูลค่างาน 283.30 ล้านบาท (รวมภาษีมูลค่าเพิ่ม)
แบ่งเป็น มูลค่างานของบริษัท ซึ่งเป็นการจัดหาอุปกรณ์สำหรับก่อสร้างสถานีไฟฟ้า 107.70 ล้านบาท และมูลค่างานของ RSS 2016 จำนวน 175.6 ล้านบาท ซึ่งเป็นการออกแบบ จัดหา ก่อสร้างและติดตั้ง งานก่อสร้างสถานีไฟฟ้าคูคต  และดำเนินการทดสอบรวมถึงงานอื่น ๆ ที่เกี่ยวข้องตามขอบเขตของงานตามสัญญา โดยงานทั้งหมดมีระยะเวลาก่อสร้าง 390 วันนับจากวันที่ได้รับหนังสือแจ้งให้เข้าทำงาน
 